[{"text_idx": "#000001", "text": "Ekskurso lau\u0306 spuroj de Zamenhof"}, {"text_idx": "#000002", "text": "ViPE-trejnado en Tuluzo \u2013 prezento"}, {"text_idx": "#000003", "text": "Lundon la 27-an de marto 2023 je 16h00 ni invitas al la sidejo de Bjalistoka Esperanto-Societo (str. Pie\u0328kna 3) al resumo de trejnado en Tuluzo pri Vikipedio."}, {"text_idx": "#000004", "text": "En Tuluzo en la tagoj 11\u201312 de marto okazis la dua trejnado de la projekto Vikipedio por Eu\u0306ropo (ViPE) efektivigita kadre de la programo Erasmus+. Kiel tri reprezentantoj de BES: Jolanta Chrustowicz, Micha\u0142 Mitrosz kaj nia nova kolego Jakub Gleba ni c\u0302eestis g\u0302in kune kun niaj eksterlandaj partneroj."}, {"text_idx": "#000005", "text": "Kvankam la lingvo kreita de Zamenhof sufic\u0302e bone fartas en Vikipedio, ni esperantistoj volas, ke tiu unika enciklopedio kresku ankau\u0306 en Esperanto, kaj inkluzivu multe pri Esperanto. Ideologie, ni estas tre proksimaj unu al la alia, c\u0302u ne?"}, {"text_idx": "#000006", "text": "La unua renkontig\u0302o pri la bazaj principoj de funkciado de tiu malferma enciklopedio okazis en Bjalistoko dum la lastaj Bjalistokaj Zamenhof-Tagoj. C\u0302i-foje ni koncentrig\u0302is pri la temoj kiel: au\u0306toraj rajtoj, redaktado de tekstoj, enmetado de piednotoj, citaj\u0302oj, als\u0302utado de dosieroj kaj fotoj. En la unua tago ni multe diskutis, precipe pri kopirajto. C\u0302i tio estas ege grava afero, ne nur kiam oni laboras super Vikipedio. La sekva tago koncernis la specifaj\u0302ojn pri la praktika flanko de la trejnado. Nu, teknikaj kaj komputikaj scioj estis dume tre utilaj. Kelkaj el ni, ofte havante jam iom da sperto en la laboro de vikipedia volontulo, povis apliki la enhavon de la trejnado multe pli efike: ili redaktis enciklopediajn tekstojn au\u0306 tradukis ilin, ekz. el la angla en Esperanton. Aliaj povis fari la samon, sed en la tekstredakta langeto por provoj \u2013 komencantoj kiel mi trovis tion ege utila kaj helpa solvo."}, {"text_idx": "#000007", "text": "Ni c\u0302iuj havis la s\u0302ancon ekscii kaj lerni multon. La trejnistoj Michal Matu\u0301s\u030cov (KuboF Hromoslav) kaj Michael Boris Mandirola s\u0302ajnas scii c\u0302ion pri Vikipedio. Ili pacience respondis c\u0302iujn niajn demandojn kaj estis c\u0302iam helpemaj."}, {"text_idx": "#000008", "text": "C\u0302ar la arang\u0302o okazis kadre de SemEo 2023, Esperanto-Semajno en Tuluzo organizita de Esperanto-Kultur-Centro, sabate vespere ni povis ankau\u0306 au\u0306skulti koncerton de la harpisto Klarisa en s\u0302ia ric\u0302a repertuaro (ne nur en Esperanto)."}, {"text_idx": "#000010", "text": "Tiu c\u0302i publikaj\u0302o (komuniko) estas ekskluziva respondeco de ties au\u0306toro. La Komisiono ne respondecas pri la uzo kiun oni povus fari de la informo diskonigata c\u0302i tie."}, {"text_idx": "#000013", "text": "72-a Kristana kongreso de KELI"}]